МОМЧЕ ОТ КАРДАМ ПОЧИНА, СЕСТРА МУ Е В БОЛНИЦА СЛЕД НАТРАВЯНЕ - ndt1.eu
Начало Акценти МОМЧЕ ОТ КАРДАМ ПОЧИНА, СЕСТРА МУ Е В БОЛНИЦА СЛЕД НАТРАВЯНЕ
Третокласник от село Кардам в община Генерал Тошево е починал след натравяне, най-вероятно с храна, научи Дарик. Информацията бе потвърдена от директора на МБАЛ – Добрич д-р Светозар Байчев. Сестричката на починалото момче, на 12 години, е приета в добричката болница в тежко състояние.
Трагичният инцидент се е случил в семейство с шест деца на възраст от 3 до 12 години. В неделя три от децата се почувствали зле и била извикана Бърза помощ. По-късно 11-годишното момче починало в дома си, а сестричката му била откарана в добричката болница и настанена в реанимация. Пред Дарик директорът на болницата д-р Светозар Байчев разказа, че е бил повикан републикански консултант по детска кардиология от болница „Св.Марина” във Варна, който е препоръчал детето да бъде преместено за лечение в ОАРИЛ във варненската университетска болница. Според лекарите става дума за интоксикация, вероятно причинена от храна, но на този етап това не може да се твърди със сигурност. На починалото момче е извършена аутопсия, но не е установена причината за смъртта, назначени са допълнителни токсикологични, микробиологични и хистологични изследвания.
Кметът на село Кардам Георги Събев разказа пред Дарик, че шестте деца живеят с безработната си майка, с баба си и дядо си. Според него децата били добре обгрижвани. Три от тях са ученици с отличен успех, а другите три посещавали детска градина. Кметът смята, че е малко вероятно да става дума за хранително отравяне, тъй като всички в семейството са яли една и съща храна. Полицията също е извършила проверка по случая и не са констатирани улики за насилие. Изясняването на трагичния инцидент продължава.
Следваща Публикация4 години затвор за бивш общински съветник, изнудвал и пребил човек